અમદાવાદઃ પેટ્રોલ અને ડીઝલની કિંમતોમાં કેન્દ્ર સરકારે રાહત આપ્યા બાદ ફરી કિંમત વધારાનો સિલસિલો શરૂ રાખ્યો છે . આજે ફરી એકવાર પેટ્રોલ - ડીઝલની કિંમતોમાં વધારો ઝીંકાયો છે . અમદાવાદમાં આજે પેટ્રોલની કિંમતોમાં 20 પૈસાનો જ્યારે ડીઝલની કિંમતોમાં 30 પૈસાનો ભાવ વધારો ઝીંકાયો છે . નવા ભાવ લાગુ થયા બાદ અમદાવાદમાં પેટ્રોલ લીટર દીઠ 78.91 અને ડીઝલ 76.98ની સપાટી પર પહોંચી ગયું છે . કેન્દ્ર સરકારે એક્સાઈઝ ડ્યૂટીમાં અને રાજ્ય સરકારે વેટમાં આપેલી રાહત બાદ સતત ત્રીજા દિવસે આજે પેટ્રોલ - ડીઝલની કિંમતો વધી છે . નવી દિલ્હીમાં પેટ્રોલની કિંમતોમાં 21 પૈસાનો વધારો થયો છે જ્યારે ડીઝલની કિંમતમાં 29 પૈસાનો ભાવ વધારો ઝીંકાય છે . નવા ભાવ લાગુ થયા બાદ દિલ્હીમાં પેટ્રોલની કિંમત 82.03 રૂપિયા અને ડીઝલની કિંમત 73.82 રૂપિયાની સપાટી પર પહોંચી ગઈ છે . જ્યારે મુંબઈમાં પણ પેટ્રોલ અને ડીઝલની કિંમતો વધી રહી છે . મુંબઈમાં પેટ્રોલની કિંમતોમાં 21 પૈસા અને ડીઝલની કિંમતમાં 31 પૈસાનો ભાવ વધારો થયો છે , નવા ભાવ લાગુ થયા બાદ મુંબઈમાં પેટ્રોલની કિંમત લીટર દીઠ 87.50 અને ડીઝલની કિંમત 77.37 રૂપિયાની સપાટી પર પહોંચી ગઈ છે . અગાઉ રવિવારે પેટ્રોલના ભાવમાં 14 પૈસાનો વધારો થયો હતો , જ્યારે ડીઝલમાં 29 પૈસાનો વધારો થયો હતો . મુંબઈમાં પણ રવિવારે પેટ્રોલ અને ડીઝલની કિંમતમાં અુનુક્રમે 14 પૈસા અને 31 પૈસાનો ભાવ વધારો નોંધાયો હતો . મોદી સરકારની સોલર એપથી આ રીતે કરો કમાણી